Държавен вестник, бр. 70, 2010 г., стр. 5

БРОЙ  70	
Д Ъ Р Ж А В Е Н  В Е С Т Н И К 	
СТР.  5  
страната, където са внесени, освен ако това става 
при условия, определени от правителството на 
съответната страна;
(c) освободени от всякакви мита и всякак-
ви забрани и ограничения за внос и износ по 
отношение на неговите публикации.
Раздел 9
Въпреки че Съветът, като правило, не из-
исква освобождаването от акцизи и такси при 
продажба на движимо и недвижимо имущество, 
които са включени в цената, подлежаща на пла-
щане, при извършване на значителни покупки 
за свои представителни цели на имущество, 
което е обложено или подлежи на облагане със 
споменатите такси и данъци, членовете на Съ-
вета, при възможност, предприемат подходящи 
административни постъпки за опрощаване или 
възстановяване на сумата за тези такси и данъци.
Член ІV
Улеснения при комуникациите
Раздел 10
Съветът се ползва за неговите служебни ко-
муникации на територията на всеки от неговите 
членове от същото благоприятно отношение, 
каквото този член оказва на всяко друго пра-
вителство, включително и на дипломатическите 
мисии, що се отнася до привилегиите, тарифите 
и таксите за пощенски услуги, каблограми, 
телеграми, радиотелеграми, теле-фотоснимки, 
телефонни разговори и други съобщителни 
връзки, а също така и по отношение на тари-
фите за публикуване в пресата, при подаване 
на информация на пресата и на радиото.
Раздел 11
Служебната кореспонденция и другите слу-
жебни комуникации на Съвета не могат да 
бъдат цензурирани. 
Този раздел не може в никакъв случай да се 
тълкува като забраняващ приемането на подхо-
дящи мерки за сигурност, които се определят 
чрез споразумение между Съвета и всеки от 
неговите членове.
Член V
Представители на членовете
Раздел 12
На заседанията на Съвета, на Постоянния 
технически комитет и на комитетите към 
Съвета представителите на неговите членове 
ползват по време на упражняване на техните 
функции, както и при техните пътувания към 
и от мястото на заседанията, следните приви-
легии и имунитет:
(а) имунитет срещу арест или задържане, 
както и задържане на личния им багаж, а по 
отношение на устни и писмени изказвания и 
всички дейности, извършвани от тях в качеството 
им на официални лица, те ползват имунитет 
срещу всяко съдебно преследване; 
(b) неприкосновеност на всички книжа и 
документи;
(c) правото да използват кодове и да по-
лучават документи или кореспонденция чрез 
куриер или като пломбирани пратки;
(d) те самите, както и брачните им партньори 
не могат да бъдат подлагани на каквито и да 
било ограничения по отношение преселването 
им в съответната страна и се освобождават от 
всякакви формалности, свързани с регистраци-
ята им като чужденци в страната, където пре-
бивават или през чиято територия преминават 
при изпълнението на функциите им;
(e) същите улеснения, що се отнася до ва-
лутни и валутнообменни ограничения, както 
тези, с които се ползват представителите на 
чуждестранните правителства, при временни 
служебни мисии;
(f) същите имунитети и улеснения по отно-
шение на личния им багаж, както този, даден 
на членовете на дипломатическите мисии с 
подобен ранг.
Раздел 13
За да се осигури на представителите на 
членовете на Съвета на заседанията на Съвета, 
на Постоянния технически комитет и на коми-
тетите към Съвета пълна свобода на словото и 
пълна независимост при изпълнение на техните 
задължения, имунитетът срещу всяко съдебно 
преследване, отнасящ се до устните и писме-
ните изказвания или действията, извършвани 
при изпълнението на техните задължения, ще 
продължава да им бъде осигуряван дори след 
приключване на изпълнението на задължени-
ята им. 
Раздел 14
Привилегиите и имунитетите са дадени на 
представителите на членовете не за тяхно лич-
но облагодетелстване, а с цел осигуряване на 
напълно независимо изпълнение на функциите 
им, отнасящи се до Съвета. Следователно всеки 
член има не само правото, но и задължението 
да отнеме имунитета на своите представители 
във всеки случай, когато по негово мнение 
имунитетът пречи на правораздаването и когато 
може да бъде отнет, без да навреди на целта, 
за която е бил даден.
Раздел 15
Разпоредбите на раздели 12 и 13 не се при-
лагат по отношение на органите на държавата, 
на която лицето е гражданин или на която той 
е или е бил представител.